Pielisjoen koulu

**Pielisjoen koulu** on Joensuun Sirkkalassa toimiva peruskoulun yläkoulu (luokka-asteet 7-9). Pielisjoen koulussa työskentelee noin 50 opettajaa ja opiskelee noin 550 peruskoululaista. Koulun rehtori on Jouni Partti.

Pielisjoen koulussa toimivat Joensuun yläkoulujen LUMA- eli luonnontieteiden ja matematiikan -luokat. Suomen ensimmäinen peruskoulun oppilaskunta perustettiin Pielisjoen koululle vuonna 1976 nimellä Karsikon yläasteen koulun oppilaskunta. Oppilasmäärä on kasvanut voimakkaasti 2020-luvun alkuvuosina. Tämän taustalla on laajentunut oppilaaksiottamisalue, sillä Pielisjoen kouluun tulevat nykyään lähtökohteisesti kaikki Iiksenvaaran, Karsikon, Karhunmäen, Niittylahden ja Reijolan alakoulujen oppilaat. Tämän on mahdollistanut aiempaa suuremmat tilat. 

## Painotukset ja hankkeet
Pielisjoen koulussa pyritään panostamaan koulutyön säännöllisyyteen sekä hyviin opiskelutottumuksiin ja toimintatapojen ohjaamiseen. Syksyllä 2023 koulussa aloitti työelämäpainotteinen perusopetusohjelma.

### Musiikkiluokat
Pielisjoen koulussa musiikkiluokilla opiskeli lukuvuonna 2010&ndash;2011 45 8. ja 9. musiikkiluokan oppilasta. Seitsemänsille luokille musiikkiluokkaa ei järjestetty lukuvuonna 2010&ndash;2011 liian vähäisen hakijamäärän takia. Musiikkiluokkien tavoitteena oli lisätä musiikillista ilmaisua, esiintymistä ja musiikkiin liittyvien teknisten laitteiden hyödyntämistä. Musiikkiluokat esiintyivät juhlissa sekä erilaisissa tapahtumissa koulussa ja sen ulkopuolella. Pielisjoen koulussa ei ole enää viime vuosina ollut musiikkiluokkia vähäisen oppilasmäärän vuoksi.

### LUMA-painotteiset luokat
Pielisjoen koulussa toimivat LUMA-painotteiset eli luonnontiede-matematiikka-painotteiset luokat. Lukuvuonna 2009&ndash;2010 7. luokan teemana oli vesi, 8. luokan metsä, paine, lentäminen sekä avaruus ja 9. luokalla ympäristötutkimukset, teknologia ja fysiikan työpajakurssi.

### Vihreä Lippu -toiminta
Ympäristökasvatus on yksi Pielisjoen koulun keskeisistä aihekokonaisuuksista. Vuonna 2007 syksyllä koulu liittyi Suomen Ympäristökasvatuksen Seuran (Sykse) kordinoimaan Vihreä lippu -ohjelmaan. Lukuvuonna 2007&ndash;2008 teemana oli kierrätys ja jätteen määrän vähentäminen. Tuloksena Sykse myönsi Pielisjoen koululle Vihreän lipun keväällä 2008.

## Oppilaskunta
Pielisjoen koulussa on ollut oppilaskunta jo vuodesta 1976 asti. Suomen ensimmäinen peruskoulujen oppilaskunta perustettiin Pielisjoen kouluun jo vuonna 1976 nimellä Karsikon yläasteen koulun oppilaskunta. Oppilaskuntaan kuuluu jokainen Pielisjoen koulun oppilas, mutta oppilaskunnan hallitukseen kuuluu jokaiselta luokalta varsinainen edustaja ja varaedustaja, eli luokan vanhin ja luokan varavanhin, jotka oppilaat ovat luokassa äänestäneet oppilaskunnan hallitukseen.

## Historiaa
Koulu sai perustamisluvan 10. toukokuuta 1962. Se toimi vuodesta 1962 peruskoulu-uudistukseen asti nimellä Pielisjoen yhteiskoulu.  Yksityinen oppikoulu toimi aluksi viisiluokkaisena ja sai laajentumisluvan 8-luokkaiseksi 1965. Vuonna 1974 koulun nimi muuttui Karsikon yläasteeksi. 1990-luvulla nimeksi tuli Pielisjoen koulu. 

Koulun opetus siirrettiin syksystä 2019 Karsikosta Sirkkalassa sijaitsevaan koulukiinteistöön, joskin aluksi jouduttiin käyttämään myös vanhoja tiloja.  

## Kuvia vanhoista tiloista

File:Pielisjoen vanhaa koulua ulkoa.jpg|Pielisjoen vanha koulu ulkoa.
File:Pielisjoen vanhan koulun luokka 26.jpg|Luokkahuone.
File:Pielisjoen vanhan koulun rehtorin huone.jpg|Rehtorin huone.
File:Pielisjoen vanhan koulun liikuntasalia.jpg|Liikuntasali.
File:Pielisjoen vanhan koulun yläkäytävä.jpg|Toisen kerroksen käytävää. Syksyllä 2019 oppilaat maalasivat seinään taidetta. 
File:Pielisjoen vanhan koulun yläkäytävää.jpg|Toisen kerroksen käytävää tielle päin. 
Tiedosto:Pielisjoen_koulua_puretaan.jpg|Rakennusta alettiin purkamaan syksyllä 2020.
File:Pielisjoen koulun purku valmistumassa syksyllä 2020.jpg|Purkutyö valmistui saman vuoden joulukuussa.


## Lähteet

## Aiheesta muualla
*Pielisjoen koulun kotisivut.
*Juhanalan koulu lakkautetaan vuonna 2012 (30.5.2011, päivitetty 11.4.2012) (yle.fi)